கேள்வி: ஆசிரியர் (இலக்கணம்) பற்றி தகவல் சொல்.
பதில்: அனைவருக்கும் கல்வி என்பது உலகநெறி. இதன் அடிப்படையில் கல்வி வழங்கும் பொறுப்பினை இக்காலத்தில் அரசு மேற்கொண்டுள்ளது. இங்குக் கூறப்படுவது அதற்கு முந்தைய நிலை. ஆசிரியர், மாணாக்கர் பற்றிய செய்திகளைப் பண்டைய நூல்கள் தொகுத்துக் கூறுகின்றன.
கேள்வி: ஆசிரியர் (இலக்கணம்) - நன்னூல் பற்றி தகவல் சொல்.
பதில்: நல்லாசிரியர் இயல்பு நன்னூல் 26-30 *கொடைக்குணம் உடைய குலத்தில் பிறந்தவர் *இரக்கம் மற்றும் அன்பு காட்டும் அருள் உடையவர் *தெய்வத்தன்மை கொண்டவர் *கற்பிக்கும் கொள்கையில் உறுதிப்பாடு கொண்டவர் *மக்களில் மேம்பட்டவர் *பெருமை, திண்மை, தாங்கும் தன்மை ஆகியன கொண்ட நிலம் போன்ற பண்புள்ளவராய் மாணவரின் முயற்சிக்கு ஏற்பப் பலன் தருபவராதல். *மலை போல் அளக்கமுடியாத கல்விவளம், அசையாத் தன்மை, (மாணவன்) வறண்ட காலத்திலும் வழங்கும் தன்மை கொண்டவராதல் *துலாக்கோல் போல எல்லா மாணாக்கரையும் சமமாக நோக்குதல் *மலர் போல் அனைவர்க்கும் மகிழ்வும் மணமும் தருதல் *உலகியல் அறிவு பெற்றிருத்தல் *உயர்குணம் உடைமை ஆகிய பாங்குகளை உடையவர் நல்லாசிரியர். தகுதியில்லா அல்லாசிரியர் நன்னூல் 31-35 *கற்றுத்தரும் குணம் இல்லாமை, இழிந்த பண்புகள் உடைமை, அழுக்காறு, அவா, வஞ்சம், அச்சம், மடமை போன்ற குணமுள்ளவர். *இறங்கும் பதநீரைக் கள்ளாக்கும் கள்ளுக்குடம் போன்றவர் *தானே விழுந்தாலன்றி ஏறிப் பறிக்கமுடியாத கருக்குப்பனைமரம் போன்றவர் *கொடுப்பதை வாங்கிக்கொண்டு உடைத்தால் மட்டுமே தரும் பருத்திக் குண்டிகை என்னும் உண்டியல் போன்றவர் *ஒருவர் வீட்டு நீரால் சாய்ந்து வளர்ந்து தேங்காயை அடுத்தவர் வீட்டில் விழச் செய்யும் முடத்தெங்கு போன்றவர் ஆசிரியர் ஆகும் தகுதி இல்லாதவர்.